آری فولمان

آری فولمان (عبرانی: ארי פולמן) (پیدائش 17 دسمبر 1962) ایک اسرائیلی فلم ہدایت کار، منظر نویس اور فلم اسکور اور فلم اسکور کمپوزر ہے۔ وہ اینیمیٹڈ دستاویزی فلم ”والٹز ودھ بشیر“ اور براہ راست ایکشن/اینیمیٹڈ فلم ”دی کانگریس“ کی ہدایت کاری کرنے کی وجہ سے کافی مشہور ہیں۔ ان کا اس وقت ایک اینیمیٹڈ ڈراما فلم ڈائریکٹ کرنے کا منصوبہ جو مرگ انبوہ کے دوران میں این فرینک کی زندگی کی پر مبنی ہو گی۔

سوانح حیات 
آری فولمان حیفا میں مرگ انبوہ کے زندہ بچ جانے والے والدین کے گھر پیدا ہوئے۔ ان کی بیوی بھی ایک فلم ہدایت کار ہے۔ وہ تل ابیب میں رہتے ہیں۔ ان کے والد ”مردکئی“ ٹیکنیون یونیورسٹی میں طبیعی کیمیاء کے پروفیسر تھے اور ان کی والدہ آنکھوں کی ڈاکٹر تھیں۔ دونوں لوڈز گھیٹو سے مرگ انبوہ کے زندہ بچ جانے والے تھے۔ وہ اپنے گھرانے میں تین بچوں میں سب سے چھوٹے ہیں۔ وہ پہلی لبنانی جنگ میں گولان بریگیڈ فوج کے سپاہی تھے۔ انہوں نے فلم و ٹیلی ویژن کی تعلیم تل ابیب یونیورسٹی کے شعبہ ڈیوڈ وائلیٹا کاٹز سے حاصل کی ہے، جہاں سے اسرائیلی فلم انڈسٹری کی کئی ذی اثر شخصیات، اوری سیوان، رانی بلیئر، حجی لاوی اور ایتان فاکس نے تعلم حاصل کی ہے۔

سنہ 2006ء میں وہ ہاٹ 3 نامی چینل کے مشہور ڈرامے کے سلسلے ”بیتپل“ کے ہیڈ رائٹر تھے۔

والٹز ودھ بشیر 
آری فولمان سنہ 1982ء جب انیس سال کے فوجی تھے تو اس وقت صبرا و شاتيلا قتل عام ہوا، جو مناظر انہوں نے اس وقت دیکھے تھے ان یادوں کو اکھٹا کر کے انہوں نے مشہور اینیمیٹڈ فلم والٹز ودھ بشیر بنائی۔ فلم کی تیاری میں پرانی باتوں کو یاد کرنا بہت مشکل تھا اس کے لیے آری نے تھراپی کا سہارا لیا اور پرانے دوستوں اور دوسرے اسرائیلیوں سے جو قتل کے وقت بیروت میں موجود تھے سے جنگ کے متعلق باتیں کی۔

حوالہ جات

بیرونی روابط 
 

اسرائیلی فلم ہدایت کار
اسرائیلی منظر نویس
بقید حیات شخصیات
حیفا کی شخصیات
فضلائے جامعہ تل ابیب
مرگ انبوہ سے بچ جانے والوں کی اولاد
Short description is different from Wikidata
یہودی فنکار